“หุ้นยุโรป” ร่วงหนัก! เซ่น 2 ปัจจัยรุมเร้า “เอเวอร์แกรนด์” เบี้ยวหนี้ – เฟดลดวงเงิน QE
“หุ้นยุโรป” ร่วงยกแผง! เซ่น 2 ปัจจัยรุมเร้า "เอเวอร์แกรนด์” เบี้ยวหนี้ - เฟดลดวงเงิน QE ก่อนสิ้นปีนี้
“หุ้นยุโรป” ร่วงยกแผง! เซ่น 2 ปัจจัยรุมเร้า "เอเวอร์แกรนด์” เบี้ยวหนี้ - เฟดลดวงเงิน QE ก่อนสิ้นปีนี้
20 ก.ย. 2564

ผู้สื่อข่าวรายงานว่า ณ เวลา 18.04 น. ตลาดหุ้นยุโรปปรับตัวลดลงอย่างต่อเนื่อง ล่าสุด ดัชนี DAX อยู่ที่ระดับ 15,124.78 จุด ลดลง 365.39 จุด หรือ 2.36%
ดัชนี FTSE อยู่ที่ระดับ 6,846.59 จุด ลดลง 117.05 จุด หรือ 1.68%
ดัชนี CAC อยู่ที่ระดับ 6,424.64 จุด ลดลง 145.55 จุด หรือ 2.22%
ดัชนี FTSE MIB อยู่ที่ระดับ 25,097.26 จุด ลดลง 612.30 จุด หรือ 2.38%
ดัชนี STOXX600 อยู่ที่ระดับ 452.84 จุด ลดลง 9.00 จุด หรือ 1.95%
โดยการปรับตัวลดลงดังกล่าวคาดมาจากความวิตกเกี่ยวกับการผิดนัดชำระหนี้ของไชน่า เอเวอร์แกรนด์ กรุ๊ป ซึ่งเป็นบริษัทอสังหาริมทรัพย์ใหญ่อันดับ 2 ของจีน นอกจากนี้ วิกฤตเอเวอร์แกรนด์ยังได้ฉุดดัชนี MSCI All Country World Index ลบ 0.5% ในวันนี้ ใกล้แตะระดับต่ำสุดในรอบ 1 เดือน หลังพุ่งทำสถิติสูงสุดเป็นประวัติการณ์ในช่วงต้นเดือนก.ย
ขณะที่ดัชนีความผันผวน CBOE หรือ CBOE Volatility Index (VIX) ซึ่งเป็นมาตรวัดความวิตกของนักลงทุนในตลาดหุ้นวอลล์สตรีท พุ่งขึ้นเหนือระดับ 25 ในวันนี้ ซึ่งเป็นระดับสูงสุดนับตั้งแต่เดือนพ.ค.
ด้านนักลงทุนจับตาการประชุมกำหนดนโยบายการเงินของธนาคารกลางสหรัฐ (เฟด) ในวันที่ 21-22 ก.ย. ท่ามกลางความกังวลว่าเฟดอาจส่งสัญญาณการปรับลดวงเงินในโครงการซื้อพันธบัตรตามมาตรการผ่อนคลายเชิงปริมาณ (QE) ในการประชุมครั้งนี้
โดย นายเจอโรม พาวเวล ประธานเฟด ส่งสัญญาณก่อนหน้านี้ว่า เฟดมีแนวโน้มที่จะเริ่มปรับลดวงเงิน QE ก่อนสิ้นปีนี้